Seoses oma homse külastusega hakkasin uurima, milline on blogijate vanuseline demograafia. Kasutasin selleks Andrise abi, kes andis mulle graafiku, mille aluseks on Blogtreega liitunud 417 inimese andmed, kes on oma (väidetava) sünnikuupäeva avalikustanud Blogtree tegijatele. Blogijate keskmine vanus on selle põhjal 27,8 aastat. Vähe on “noori” blogijaid, vanuses 13-17, alates 18. eluaastast on aga hüppeline kasv. Huvitavad tendentsid igal juhul.
hmm… Mida noored (nooremad kui 18) inimesed internetis teevad? Kas selle kohta on ka andmeid?
Morgie, ma kardan üldistada, aga tundub, et peamine, mis nad teevad – reit, msn, orkut.
Aga ma saan homme küsida!
See tundub isegi loogiline ju. Pärast keskkooli lähevad paljud kodust ära – ülikooli või niisama reisima. Blogi on lihtne viis vanade sõpradega ühendust hoida. No ja siis kusagil kolmekümneselt tulevad pere ja lapsed ja blogindus ammendab end… Või?
Osade jaoks ei ammenda. Mõnede jaoks alles nt lapseootusega algab – ja ma usun, et ma blogiks ka oma lapseootusest pidevalt ja tihedalt. Aga muidu hea seletus, aitäh!